2017. gada 12. decembrī Noteikumi Nr. 727

Rīgā (prot. Nr. 61 19. §)

**Grozījumi Ministru kabineta 2013. gada 5. novembra noteikumos Nr. 1243 "****Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam"**

Izdoti saskaņā ar

Jaunatnes likuma

12. panta piekto daļu

1. Izdarīt Ministru kabineta 2013. gada 5. novembra noteikumos Nr. 1243 "Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam" (Latvijas Vēstnesis, 2013, 218. nr.; 2017, 26. nr.) šādus grozījumus:

1.1. izteikt 7. punktu šādā redakcijā:

"7. Projekta iesniegumu iesniedz aģentūrā elektroniska dokumenta formā.";

1.2. aizstāt 8. punktā vārdus "nolikumā norādīto elektroniskā pasta adresi" ar vārdiem "aģentūras oficiālo elektronisko adresi";

1.3. aizstāt 24. punktā vārdus "pa pastu un uz projekta iesniedzēja norādīto elektroniskā pasta adresi" ar vārdiem "izmantojot oficiālo elektronisko adresi";

1.4. papildināt noteikumus ar 54. un 55. punktu šādā redakcijā:

"54. Grozījumu šo noteikumu 7. punktā, kas paredz, ka projekta iesniegumu iesniedz aģentūrā elektroniska dokumenta formā, jaunatnes organizācijām, biedrībām, kuras nav ierakstītas jaunatnes organizāciju sarakstā, un nodibinājumiem kā projekta iesniedzējiem piemēro ar 2020. gada 1. janvāri.

55. Grozījumu šo noteikumu 24. punktā, kas paredz, ka lēmumu par finansējuma piešķiršanu (vai piešķiršanu ar nosacījumu) projekta īstenošanai vai lēmumu par finansējuma atteikumu projekta īstenošanai nosūta projekta iesniedzējam, izmantojot oficiālo elektronisko adresi, jaunatnes organizācijām, biedrībām, kuras nav ierakstītas jaunatnes organizāciju sarakstā, un nodibinājumiem kā projekta iesniedzējiem piemēro ar 2020. gada 1. janvāri."

2. Noteikumi stājas spēkā 2018. gada 1. jūnijā.

Ministru prezidents Māris Kučinskis

Izglītības un zinātnes ministrs Kārlis Šadurskis